Jól van, emberek, megjöttünk, végállomás!
Fogják a cókmókjukat, szálljanak le!
Köszönöm.
Köszöntöm önöket, hölgyeim és uraim,
a világ legcsodálatosabb vidámparkjában!
Hátborzongató mutatványok, szórakozás minden korosztálynak!
Jöjjenek!
Tekintsék meg a Kelet szépségeit!
Tiltott táncok bemutatója az önök épülésére
és örömére!
Szerencsejáték! Ügyességi játékok!
Molly, nézd, mit hoztam neked! Csokit.
Mehetünk?
Az utolsó alkalom, hogy szemügyre vegyék e bizarr jelenséget.
Ne feledjék azonban, hogy e látványosság bemutatása
csupán tudományos és persze okító célokat szolgál.
Honnan származhat? Szörny volna, vagy pedig ember?
Jöjjenek be, járjanak a végére!
Ezt a lényt a világ legkiválóbb tudósai vizsgálták meg
Európában és Amerikában egyaránt, és arra jutottak, hogy ember.
Minden kétséget kizáróan ember.
Heteket kibír evés és ivás nélkül,
beéri azzal, ha levegőt kap.
De szerencséjük van, mert ma este még utoljára megetetjük.
Tündér!
Némi extra díj fejében tekinthetik meg az attrakciót.
De nem egy dollárért, nem is 50, hanem csak 25 centért.
Csupán negyed dollár, és láthatják, ahogy táplálkozik.
Úgy szürcsöli a hüllők és szárnyasok vérét,
akár egy kisded, aki az anyatejet szívja magába.
Harapj bele! Mi lesz?
Ne!
Mi lesz? Negyed dollár.
Huszonöt cent. Fizessenek!
Jöjjenek, és vigyék el a nyereményt!
Hé, pajtás,
nem jöhetsz ide hátra.
Nahát!
Láttalak a buszpályaudvaron.
Idáig követtél, igaz?
Miért?
Mi járatban?
Frankó vagy? Meló kéne?
- Széltoló. - Őrnagy!
Őrnagy, egy perc.
Nagy vihar készül. Gyorsan kell pakolnunk, és kevesen vagyunk.
Kemény meló.
Egy dollár, azt' kalap, kabát.
Értve?
Jól van, urak, háromra!
Figyelem!
Egy, két, há!
Mehet le!
Átszámoljuk, Rockefeller?
Egy dollár volt.
Mínusz a rémlényes belépő.
Bizony ám. Sasoltalak.
Hé!
Adok ötöt a rádióért.
Figyelj csak, csatlakozunk egy másik trupphoz a környéken.
Megkapod az ötöst,
plusz meleg ételt, amikor odaérünk.
Gyerünk, emberek! Segítsetek! Mozgás!
Hé, te! Rádiós ipse, gyere csak!
A rémlény kiszökött.
Ha látod, ne egyedül fogd be!
Kapjuk el a rohadékot!
Nincs a teherautó alatt?
Ne, te menj tovább! Az elvarázsolt kastélyhoz!
Gyere!
Beengedlek.
Menj be ide, és ha látod, kergesd ki!
A túloldalon találkozunk!
NÉZD MEG MAGAD, BŰNÖS!
Cimbora, mindenki téged keres.
Nem fogok sípolni, nekem nem ártottál.
Na gyere szépen!
Gyere, nem bántalak.
Ez nem én vagyok.
Megállj!
Nyugalom!
Hé!
Ne!
A végén még megölöd! Jesszus, kölyök!
Jézus, meghalt?
Nem hiányoznak a hekusok. Vigyétek innen!
Vigyük hátra!
Hátra, a ketrecbe!
A pokolba!
Istenem!
Kifelé! Menj!
Vissza!
Jöjjenek, és tekintsék meg
az univerzum egyik megoldatlan rejtélyét!
Ember volna, vagy szörny?
Ez nem én vagyok.
A nézők jó pénzt fizetnek, hogy valaki maguknál nyomorultabbat lássanak.
Bámulják a szerencsétlent,
aki csámcsog a tyúk nyakán.
Hogy van a fejed?
Mutasd!
Amott találsz egy matracot. Ott, ahol van az a sok üveg.
Ott aludhatsz ma.
Nem kell bőrig áznod.
Tovább, kerüld meg a polcot!
Érdekelne fix meló is, komám?
A vurstlisok
sose firtatják, ki vagy, és mit tettél.
Helló!
Az az!
Adjisten!
Jó reggelt!
Van itt kád?
De még mennyire!
Tegnap érkeztem, és gondoltam...
Hát persze.
Tíz cent a használat. Adok hozzá szappant,
és forró vizet.
Hagyjam nyitva?
Nyugodtan. Tedd a tízest az asztalra!
Sajnálom, hogy felverlek, drágám. Valaki meg akar mártózni.
Úgyis be kell ugranom a városba.
Jó reggelt!
És útközben szerzek valamit reggelire is.
De aztán tényleg reggelizzél!
Nehogy egy csehóban köss ki!
Ismered azt a kártyát?
Tarot.
Komoly jóslóereje van.
Lehet, hogy Zeena jósol is neked, ha szerencséd van.
A fürdő után.
A ruhádat akaszd a széktámlára,
úgy nem gyűrődik.
Kérek tojást à la Benedict, croissant-t,
jus d'orange-t, café au lait-t...
és ba-bum!
Clemnek fogok segíteni.
Clemnek?
Lehetnél a kikiáltónk.
A kapocs a közönséghez.
Van egy mentalista számunk.
Mit kéne csinálnom?
Semmi különöset. Könnyen ráéreznél.
Bárhonnan is jönnek az emberek, földijükként köszöntjük őket.
Kellemes hangod van.
Erre alapozz! Legyél a nép gyermeke!
Lassan beszélj, de gyorsan intézd a svindliket.
Igen, menni fog ez neked.
A szabadidődben pedig Pete mutat neked pár trükköt.
Boldogulni fogsz itt, drága.
Panache vagy.
Az milyen?
Hát,
meglehetősen szemrevaló.
Még bajt hozol ránk.
- Nem hozok bajt senkire. - De igen.
Ordít rólad. Talányos vagy.
És az ilyenekkel...
mindig csúnyán megjárom.
Nézzenek oda!
- Jobb, ha megyek. - Persze.
Csak próbálj menekülni, te kis csacsi!
Válts le, légy szíves, szarrá ment a térdem.
Mindig a térdeddel jössz!
Én vagyok az őrnagy!
A világ legkisebb embere!
Mesteri szinten űzöm a nami-jitsut, ami egy titkos keleti harcmodor.
És 20 dollárba, hogy kifektetem bármelyik tökfilkót, aki kiáll ellenem!
Ne legyenek szégyenlősek! Ha van kérdésük,
adják oda Mr. Carlisle-nak egy papíron, borítékban.
Írják le a kérdést
és a nevüket egy papírra, és mehet a borítékba!
Másét ne nézzék meg!
Intézzük kulturáltan, és nem lesz probléma.
- Molly, te nem írtál kérdést? - Nem.
Kár, akkor választ se kapsz rá.
Engem azonban egy hatodikkal is megáldott a sors.
Ha úgy tetszik, természetes kapcsolatban állok az éterrel.
Köszönöm a borítékokat, Mr. Carlisle!
Sorsunkat, döntéseinket...
Zeena ügyesen bánik a közönséggel, Pete.
Betintázott? Ébresztő!
Pete, megy a műsor.
Elolvasom az elsőt.
Nincs sok időnk.
Oké, Abigail.
- Írja le! Hol a kréta? - Itt van.
Gyakran kérdezik, hogy nem félek-e a szellemektől.
Nem én, ugyanis mindig van nálam
egy kis szíverősítő.
Mire nem jó az alkohol!
Az anyja miatt aggódik. Zeena mindjárt lenéz.
A többit is írja fel!
Jó, csinálom.
A kérdések már ott vannak az éterben.
Hozzájuk sem értem.
Nem olvastam őket.
Felesleges, az éter megsúgja nekem őket.
Parancsolj, Zeenee!
Abigail - aggódik - Anya
Van itt egy nő,
aki az anyja miatt aggódik.
Hogy meggyógyul-e az édesanyja.
Pete elázott.
Megyek.
Látok egy betűt.
Megvan. "A" betű.
Az az enyém!
Abigail? Így hívják, kedvesem?
Az édesanyja keményen dolgozott.
- Molly! - Melyik az, Pete?
- Nem tudom. - Ez?
Nem emlékszem.
Sajnálom.
Lássuk a következő kérdést!
Nem tudom, melyik az.
Madame Zeena!
Mondjon még valamit!
Kérem!
Mondjon neki valamit! Ha tud.
Van két fivére vagy nővére, nem igaz?
Nem, nincsen.
Csak egy nővérem.
A bátyám elhunyt.
Igen.
Látom már.
Ez zavart meg. A bátyja e percben is itt van köztünk.
A keze ott van a vállán.
Ugye érzi?
Igen.
Éreztem valamit.
Megérintett.
Istenem! Harry!
Minden rendben?
Szegény asszony! Többet akart tudni.
Hát nem is csoda.
- Mit mondtál neki? - Az igazat.
Hibáztunk, és el kellett terelni a figyelmet.
Csak egy trükk volt.
Fájt neki.
Helyes, jó hogy megmondtad neki.
Igen...
Adtam neki egy amulettet.
Sajnálom, elbaltáztam.
Nem lehet tovább szédíteni?
Nem játsszunk szellemidézőt.
Abból sose sül ki semmi jó.
Baj, ha reményt adunk?
A hazugság hamis reményt ad, Stan.
Jól van. Akkor mi az a kártya?
A tarot.
Ez teljesen más tészta.
Néha még magamnak és Pete-nek is jósolok.
Mindig kapunk valamilyen választ.
Párizsban vettem neked a kártyát.
A Ritzben szálltunk meg.
Imádtak ott minket.
A szórendszer zömét is akkoriban dolgoztam ki.
Ott tökéletesítettük a produkciót. Nem igaz, George?
Még elő tudják adni?
Miért ne?
Stan,
adj Zeenának egy tárgyat, akármit!
Kérem, koncentráljon a tárgyra, amit a kezemben tartok, professzor úr!
Mit tud elmondani?
Karóra.
Bőrszíjas.
Sárgaréz, nem arany.
Régi, viseltes.
De jelentést hordoz.
Eredetileg nem a tiéd volt, igaz?
Elvetted, illetve...
elloptad, ugye?
Látok egy idősebb férfit.
A fiú gyűlöli őt.
A fiú szeretné, ha szeretnék,
de ki nem állhatja a férfit...
Halál.
Halál és kívánt halál.
Imádta azt az órát.
Az volt a büszkesége. Apámnak.
Valóban?
Nem.
Ennyi.
Vége!
Itt van minden ebben.
Mint látod,
minden szóhoz tartozik egy szám,
ami aztán egy másik szóhoz vezet.
Ba-bum!
Zeenától kapom az információt.
"Kérem, koncentráljon a tárgyra, amit a kezemben tartok, professzor úr!"
"Kérem" és "tárgy" 21.
A hangsúlyos "koncentráljon"
azt jelenti, régi és viseltes.
Ócska.
Ba-bum.
Viszont...
fel kell tudni mérni a célszemélyt.
Hogyan mozog és beszél, mit hord.
Az emberek vágynak a kitárulkozásra.
Vágynak a figyelemre.
Az hétszentség.
De miből tudni, hogy működik-e?
Szünetet kell tartani.
Így van.
Csak egy pillanatra.
"Megbocsátanának?
Innom kell egy pohár vizet."
Akár el is ájulhatsz.
Hisz kimerített az erőlködés.
Honnan tudott az apámról?
Az csak általánosítás.
Fekete szivárvány.
Mindenkire ráillik.
Például spórolós, de nagylelkű, hallgatag, de közvetlen...
Vagy a te esetedben:
gyűlölted apádat, de szeretted is.
Mindnyájunk múltjában vannak gondok.
Valaki, akit gyűlöltünk.
Egy árny réges-régről.
A fiatalembereknek általában az apja az.
Ha a célszemély idősebb,
azt mondjuk, nemrég elvesztett valakit.
Ha fiatalabb,
az apa a gond.
Mindig az apa.
Nos...
ezt most elviszem Clemnek.
Egész jó napunk volt ma.
Csodás napunk!
Szegény drága Pete!
Megszakad érte a szívem.
Nem. Nincs több tütükélés, Pete.
Megígértem Zeenának.
Zeena nem tudja meg, Clem.
Csak egy üveggel adj!
Jól van. Most utoljára.
Na menj!
A jóisten áldjon meg, Clem!
Íme az én kis angyalkáim.
Oda tedd le, ott lakik.
Nem.
A másik irányba nézzen, szégyenlős.
A szépségeim mindig friss alkoholban úszkálnak.
"Őt is ugyanaz a vágy és küzdelem keltette életre,
mint mindannyiunkat a földön,
csakhogy nála valami félresiklott az anyaméhben.
Alkalmatlan az életre."
A legtöbbjük rögtön születéskor meghal,
van, hogy még a méhben.
Viszont az ott egy ritkaság.
Énok.
Bibliai nevet adtam neki.
A kis nyomoronc megölte az anyját szülés közben.
Pár napig vergődött, bőgött, mint a szamár.
A szeme követi az embert, mint a festményeken.
Vörös láda: metil-alkohol.
A produkciókhoz, nem ivásra.
Méreg, igazi méreg.
Kék láda:
kétszeres lepárlású cukornádszesz.
Jóságos isten, úgy éget, mint a kénköves istennyila.
Tőlem kell kérni. Fél dollár literje.
Nálunk nincs lopás.
Csörömpöljön a pénzed,
ahogy mindenki másnak is!
Nem élek a piával.
Milyen erényes valaki!
Mondd, hogy megértetted!
- Megértettem. - Mit értettél meg?
Itt nincs lopás.
Így van.
Viselkedj, ne baszakodj velem!
Ez a tanulság.
Ezt Clem küldi.
Hat liter metil-alkohol a műsorhoz.
Aha, a műsorhoz.
Kár, hogy csak ilyet ad.
Tedd le oda!
Parancsolj!
Hé, Pete!
Szívesen tanulnék magától, ha vállalná.
Tanítsalak?
Megértem, ha nem akarja kiadni a titkait.
Nem erről van szó, fiam.
Csak rég volt már,
hogy megkértek, hogy tanítsak valamit.
- Köszönöm. - Jól van.
- Tudod, hol találsz. - Igen, tudom.
Minden jót!
Sose essetek a bujaság és a kevélység bűnébe!
Engem azért változtattak ilyen gyászos alakká,
mert nem hallgattam a szüleimre.
Csupán a javamat akarták...
Égiháború során születtem,
midőn a légkör megtelt elektrosztatikus energiával.
Mostanra képes vagyok kibírni ezernyi
és ezernyi voltot,
ahogy az áram keresztülfolyik a testemen.
De legyenek óvatosak, tartsanak kellő távolságot!
Mivel az attrakció során könnyedén áramütés érheti önöket,
akkor is, ha csak a közelben állnak.
Ez nem én vagyok.
Nem én vagyok.
Molly!
Mutatok valamit.
Csak pár perc.
Láttam a műsorodat, szerintem nagyon jó.
De kicsit fel lehetne dobni.
Most csak előadsz egy mesét.
Mutass inkább valamit! Ehhez mit szólsz?
Egy villamosszék. Beleültetnek.
A bilincsek bezáródnak, a közönség nem érti, mi van.
A kis töpszli egyszer csak megjelenik csuklyában.
Meghúzza a kart, egek!
Meghalsz?
Bumm, mégsem.
Mit gondolsz?
Ki akarsz végezni?
Csak egy pillanatra.
Aztán felélednél.
Lerajzoltál?
Azt rajzolom, ami érdekel.
Meg is élhetnél ebből.
Anyám vitt versenyekre,
meg is nyertem őket, de nem tudom...
Ez csak...
Rajzolok, mióta az eszemet tudom.
Ugye tudod, hogy ez a Rongyosopera?
Nálunk semmi nem a legjobb.
Te jobbat érdemelsz.
Nem vagyok én különleges.
Talán csak nekem tűnik fel.
- Gondolod? - Elképzelhető.
Lehet, hogy nekem pont így jó.
Azt kötve hiszem.
Ha nekem nem jó,
neked biztos nem.
Jó leszek így?
Tökéletes.
Gondold át!
Vigyázz, lépcső!
Készen állsz?
Pont, mint a rajzon, nem?
Nem, ülj bele!
Ezt te csináltad? Mikor volt rá időd?
Tedd be ide a kezed!
- Így? - Igen.
Látja, őrnagy? A drámai hatás.
Magának az a dolga, hogy meghúzza a kart. Érti?
Nem kell lehajolni!
Csak megmutattam.
Húzd meg ezt a kart!
Erőlködjön, úgy hatásosabb.
Tiszta erőből, két kézzel! Menni fog.
Szikrázik az áram, mindenki elborzad.
Vajon túléli a hölgy?
Maga lesz a megmentő. Előretolja, két kézzel.
Erőlködjön... Az az!
Kinyílnak a bilincsek, beindul a füst.
Még nincs kész, de itt szikrázni fog.
Tetszik az egész hókuszpókusz, de ez nem lesz rajtam.
Pedig olyan jó!
Előbújt belőled a mérnök?
Ugyanaz a gumiszőnyeg, az áram.
Csak jobb a show, ennyi.
Mire kell a kerék?
Az átveréshez.
Figyelj csak!
- Átgondolom. - Benne vagyok.
Szerintem ráérzett valamire.
Nyilván.
Készülsz valahova?
Beviszem Pete-éket a városba.
Hozzunk valamit?
Nem kell, kösz.
- Miért érdekli? - Csak úgy.
Túl gyakran tereferélgetsz Mollyval.
Véletlenül ismertem a faterját. Nagyon jól ismertem.
Nagy öreg szélhámos volt.
Nem kedvelt volna téged.
Megígértem neki, hogy vigyázok a lányra. És így is lesz.
Van itt nálam három kiló hús és csont.
Ha bántod a lányt, mind megkapod.
Mit csinálsz itt éjnek idején?
Álmodtam valamit, ami felzaklatott.
Elmeséled?
Az apámról szólt.
Elment?
Álmomban élt és mosolygott.
Fogadok, hogy jóképű volt.
A lányok mindig az apjukra ütnek.
"Mary Margaret Cahill, mosolyogj!" Ezt mondogatta.
Nem szeretek mosolyogni, de érte megtettem.
A sármjával bármit el tudott érni.
Máris szimpatikus.
- Mesélj még! - Róla?
Inkább magadról.
Mit mondjak el?
Tudom, hogy szereted a csokit.
Szeretsz olvasni.
Meg táncolni.
Mikor táncoltál utoljára?
- Már rég. - Tényleg?
Ezen változtatunk.
Készen állsz?
Táncra fel!
Gondolkoztam azon, amit mondtál.
Mit mondtam?
Emlékszem.
És hová mennénk?
Mit szólnál, ha tudnék magunknak egy kétfős produkciót?
Miről beszélsz?
Egy olyan műsorról, amivel kapkodnának értünk
a nagy szállodák és szalonok
a keleti parttól a nyugatiig.
- Álmokat szősz. - Nem, Molly. Te többre vagy hivatott.
Neked adom az egész világot, és benne mindent.
Molly!
Gyere! Segítened kell.
Elfertőződött a fejsebe.
Beköpték a legyek.
Nem megy le a láza.
- Meghalt? - Nem. De nem sok kell hozzá.
Hallottad?
Az a Chaplin-hasonmás kis fritz
lerohanta a lengyeleket!
Van pofája! Tegyük ide!
- Gyere! - Nem maradunk itt?
Hogy kérdezősködjenek? Nem. Gondoskodnak róla.
- Beljebb húzom. - Hagyd ott!
Nem hagyhatom az esőben!
Ne tegyél úgy, mintha érdekelne!
Éhes vagy? Én éhen halok.
Mozgás! Jól megtömjük a hasunkat.
Aranyom, sót, borsot kérnék.
Honnan szerzi a rémlényeket?
Nem fogok hazudni. Nem egyszerű.
Találni kell egy megtört szeszkazánt.
Olyat, aki napi két üveggel is legurít.
Hol találja őket?
Sikátorokban, pályaudvarokon, lebujokban satöbbi.
Sokan tértek vissza a háborúból mákonyfüggőként vagy piásként.
Az ópium csúnyán betesz az embernek,
de akkor is a pia a csali.
Azt mondom:
"Van számodra egy melóm. Csak átmeneti munka."
Ezt fontos kiemelni.
"Csak átmeneti, amíg nem szerzünk másik rémlényt."
Ezzel az ópiumos oldattal kell megspékelni az italt.
Egy csepp egy üvegbe, kész, passz.
De...
most már úgy érzi, ilyen a mennyország.
Szóval azt kell neki mondani:
"Kellene nekem egy igazi rémlény."
Erre ő: "Én tán nem vagyok jó?"
Én meg: "A francokat vagy jó.
A közönséget nem érdekli, ha megjátszod magad. Takarodj!"
Faképnél kell hagyni.
Később
kíméletlenül ecsetelheted, miért nincs rá szükség.
Miközben beszélsz, ő végig azon töpreng, hogy ha nincs pia,
jönnek a rángások, az üvöltés, a rettegés.
Hagyni kell időt, hogy ezt végiggondolja.
És aztán odaveted neki a tyúkot.
Kész a rémlény.
Jesszus!
Szegény ördög!
Így ni.
Mutató- és középső ujj, félig behajlítva, párhuzamosan a hüvelykkel.
Mintha le akarnál szakítani valamit a levegőben.
Bal kéz a halántékon.
Ez azt jelenti, a színt kérdezed, az anyagot vagy más konkrétumot.
Jól van, ennyi.
Nagy tehetség maga.
Rejtély, hogy csinálja.
Hogy tartja fejben mindezt, miközben
szórakoztatja a közönséget?
Ha jól tudod értelmezni a jeleket, azt általában gyerekkorodban tanultad.
Mert próbáltad egy lépéssel megelőzni azt, aki sanyargatott.
Ha viszont tényleg megnyomorítottak,
akkor az a seb egy nagy űr.
És semmi se lesz elég.
Semmi se tölti ki.
Clem most töri be az új rémlényt.
Ilyen a megvonás.
A szerencsétlen! Mostanra biztos majd' megőrül.
Szerintem George-dzsal ma lent alszunk.
Stan, fiam!
Volnál olyan kedves, és szereznél nekem egy üveggel a cukornádból?
Pete, hunyja be a szemét, és feküdjön le!
Kell valami ösztönző.
Meglátom, mit tehetek.
Jó fiú!
Jesszus!
Nincs ritmusérzéked.
Mit művelsz?
Ne haragudjon, csak kíváncsi voltam.
Stan, ezzel a notesszel vissza lehet élni.
Felfogtad?
Ezért hagytam abba a produkciót.
Vakká váltam.
Amikor az ember elhiszi a saját hazugságát,
és elkezd hinni a varázserejében...
akkor vakká vált.
Azt hiszi, hogy az egész igaz.
És fájdalmat okoz. Jó, istenfélő embereknek.
És aztán hazudsz. Folyton hazudsz.
És ha elfogytak a hazugságok, nem marad más,
csak Isten, ahogy rád szegezi a tekintetét.
Bármerre fordulsz is.
Isten elől nem lehet menekülni, Stan.
Értettem.
Középső és mutatóujj behajlítva,
párhuzamosan a hüvelykkel.
Bal kéz a halántékhoz, középső és mutatóujj behajlítva.
Párhuzamosan a hüvelykkel.
Bal kéz a halántékhoz.
Konkrétumot kérdezünk.
Ne! Hol van?
Pete, ne!
Zeena!
Hé, Clem, baj van!
Pete az. Utolérte a végzet.
Nem mozdul.
Pete! Ó, istenem...
Pete!
Bűn és megváltás.
Menny és pokol.
Derítsék ki, milyen érzés, itt a földön!
A tükör megmutatja, kik maguk, és hogy kivé válhatnak.
Jöjjenek!
Hátborzongató mutatványok!
Szórakozás minden korosztálynak!
Az évszázad szenzációja!
Tíz produkció egyetlen jegy áráért!
Jöjjenek!
Fáradjanak ide, vigyék el a nyereményt!
- Clem! - Igen?
- Clem! - Mi az?
A hekusok! Négy kocsit láttam dél felől.
Bassza meg!
Ha meglátják a rémlényt, nekünk annyi.
Megyek, elrejtem.
Takard le a plakátot! És nyerj egy kis időt!
Tereljük őket egybe,
és vigyük őket ahhoz a színpadhoz!
Hoppáré!
Gyerünk, mozgás! Gyorsan!
Biztos úr, mi történik?
A többiek közé!
Bírói parancs? Mégis miért?
Ne próbáljon nekem jogászkodni!
Így vagy úgy bezáratjuk ezt a kócerájt!
Világos.
...maguknak van valamiféle illegális attrakciójuk,
amiben főszerephez jut az állat- és emberkínzás.
Maga pedig, kishölgy!
Vannak a városban feleségek és lányok is.
Letartóztatom szeméremsértésért. Hozzák le onnan!
Ne! Állj! Le onnan!
- Elég! - Forog a kerék!
Áram alatt van a szerkezet!
Őrnagy, kérem!
Uram, maga is meg tudja ítélni,
mint Salamon király.
Mindenki lépjen hátra!
Ezért kénytelen ilyen lengén öltözni.
Hatástalanítja az áramot.
Molly!
Molly! Jól vagy?
Félre!
Megmentette a helyettesei életét.
Molly!
Bezáratom ezt a helyet.
Nem olyan gazember rendőr vagyok,
aki a pap lábát csókolgatja vasárnap, de a kenőpénzt lesi
a hét többi napján.
Jeremiah-nak hívják?
Jeremiah...
Jedediah Judd.
Igen.
Végtelenül fontos dolog merült fel.
Tudna rám szánni egy percet?
Kaptam egy üzenetet.
Hallania kell, de nem ilyen népség előtt.
Kérem, uram!
Maradjanak itt!
Köszönöm.
Stanton Carlisle vagyok, skót családból származom.
A skótoknak van, ahogy régen mondták,
"második látásuk".
Például jól látom,
hogy maga általában gyanakvó,
de a végsőkig hűséges.
Igen, ez nagyjából stimmel.
Bár ehhez semmi közöm,
mert maga képes elintézni, amit el kell,
sőt, bármilyen felmerülő problémát,
de érzem, a gyermekkorát
beárnyékolta egy betegség.
És úgy véli,
ez korlátozza, béklyóba köti, mind a mai napig.
És érzékelek valamilyen amulettfélét is.
Magánál tartja, már régóta.
Mária vagy Mary?
Egy szent asszony.
Az anyám.
Megnézhetem?
Megnézhetem, uram?
Igen.
Szeretné, ha tudná,
hogy a betegség nem hátráltatja önt, ellenkezőleg.
Az emberek szeretik magát, a védelmezőjüknek tekintik.
Nem szolgálhatta a hazát külföldön,
de védhet minket idehaza.
Ez a medál...
ez emlékeztesse az anyja szeretetére.
Ha itt tartja, a szíve közelében,
ahol Jézus Krisztus lakozik, a jövőben is oltalmat nyújt önnek.
És még valamit üzen az édesanyja.
Csak a mások iránt könyörületet tanúsítók
az igazán erősek.
Lenyúltam a parancsot,
azon láttam a nevét.
Éreztem, hogy gyerekjáték lesz.
Pete mindig azt mondogatta,
nem a ruha, hanem a cipő
az igazán árulkodó.
Igen.
A rendőrbírónak magasított cipője volt.
Gondoltam, hogy gyermekbénulása lehetett.
Az anyja szoknyáján lógott.
Láttam a szemén.
- Ügyes! - Én tudom, milyen az.
Be akart varrni minket, Clem, a hetyke bajszával.
Ott fityegett a lánc a nyakában,
Szent Kristóf-medál volt, plusz az a vallásos duma.
Gondoltam, ismer egy Maryt.
Aha.
És láss csodát, malacunk volt.
Az anyját Marynek hívták.
Ráéreztél.
Molly, már kerestelek.
Jól vagy?
Készen állok, Stan.
Mégis mire?
Magam mögött hagyom ezt, elmegyek veled.
Készen állunk, igaz?
- Láttál az előbb. - Igen.
Idáig kerestem azt,
amiben jó vagyok.
Készen állok.
Tudom, Stan.
És ugye majd gondomat viseled?
Ha megengeded, igen.
De mi van Zeenával?
Pete miatt?
- Nem fogja bánni? - Ne aggódj!
Zeena sokat látott, ismeri a dörgést.
Mindenki tudja, hogy utánad epekedtem.
Molly, miattad maradtam itt.
Láttad Mollyt?
Stan!
Még egy férfinak sem adtam át magam teljesen.
Mármint úgy értem, önként.
Miattam nem kell aggódnod, nyuszó.
- Menjünk, hozzuk a holmidat! - Hé!
Bruno!
Molly! Ne! Gyere ki!
Hagyd békén!
Te pernahajder!
Ne! Eressz el!
Figyelmeztettelek!
- Bruno, megölöd! - Gyere csak!
Elég! Ne bántsd!
- Megölöm! - Hagyd békén!
Tűnj innen! Szeretem! Elmegyek!
Hát nem érted? Elmegyek vele!
Visszaadjam?
Nem kell.
Kiérdemelted.
Megdolgoztál érte.
Készen állsz?
Mármint mire?
A világra, és benne mindenre.
Egy, "el". Négy, "mond".
"Elmondaná a hölgynek, mire gondol?"
KÉT ÉVVEL KÉSŐBB
Nyolc, "bizalom".
"Ne bízzon senkiben!"
Kilenc, "veszteség".
Kilenc, "teljes". Minden elvesztése.
Hét, "magány".
Négy, "mond". Kilenc, "teljes".
"Hadd mondjak valamit a totális magányról!"
Nyolc, "bizalom".
Hat, "tagadás".
Apa!
Mindjárt elmész.
Tudnod kell vala...
Jól vagy, Stan?
Igen. Folytasd! Holnap dupla fellépés!
"Magány."
Kettő, "félelem".
A hangsúly a részleten.
Kör, "beteljesült jóslat".
Pillanat!
Egy nő.
Tudná konkrétabban?
A neve kezdőbetűje R vagy S.
R.
Igen.
Igen, R.
Úgy vélem, tudja, kihez beszélek, nemde?
Ismét jól mondja.
Elszúrtad.
Stan!
Harminc perc múlva színpad.
Még mindig összekutyulod.
Cserbenhagytál. Mi történt?
Sajnálom, biztos a fáradtság.
Meglátjuk, hányan maradnak.
Zsebóra.
Arany.
Koncentráljon! Van még olyan részlet, amit ki tud venni?
Valami bele van vésve.
Betűk, jól mondom?
Igen.
- Stanton mester, milyen betűk... - Szabadna?
Kérném a tárgyat.
Nem, köszönöm. Majd én fogom.
Rendben.
Stanton mester, milyen tárgyat tart a kezében a hölgy?
Úgy tűnik, ma arany esténk van. Egy arany retikült.
Hallgasson, kislány!
Hadd kérdezzek én!
Mi van a retikülben?
Hölgyem!
Mire véljem ezt?
Azt állítják, nem csalók,
én viszont azt, hogy különféle verbális jelekkel
kommunikálnak egymással.
Nincsen ebben semmi trükk,
nincs itt semmiféle átverés.
Akkor válaszoljon!
Mi van ebben a retikülben?
A szokásos dolgokat rejti.
A rúzsát. Egy zsebkendőt.
Ez eddig nem nagy kunszt.
Hölgyeim és uraim, még sose találkoztam ezzel a...
ezzel a nővel.
És nincsen előzetes tudomásom arról, hogy mi lapul a retikülben.
Viszont valami igazán érdekes tárgy van benne.
Egy kis pisztoly.
Nikkelezett, elefántcsont markolatú.
Szabad?
Azt mondja, azért tartja, hogy megvédje magát,
de szerintem azért, mert tetszik magának.
Szerintem azért,
mert úgy érzi, ettől hatalma lesz.
Nos, hölgyem,
magának nincs hatalma.
Nincs elég hatalma.
Maga egyke, igazam van?
Fiatalon vesztette el az anyját.
Az árnyéka a közelben lebeg, túlzottan közel.
Alig telt el úgy nap, hogy ne alázta volna meg apróbb dolgokkal.
És az a pisztoly,
a retiküljében...
Néha sötét gondolatai támadnak magával kapcsolatban.
Hát nem így van?
A monogramja CK?
Igen.
Nemrég elvesztett valakit, akit szeretett?
Ó, egek! Julian?
Igen?
Itt van ön mellett.
A kezét az ön jobb vállán nyugtatja. Érzi?
Igen. Üzen magának valamit.
Szeretné, ha tudná, hogy mennyire büszke magára, és...
Ez meg mi volt?
Ha én azt tudnám!
Nem is értem.
Rám szállt az a nő.
Te meg rászálltál őrá és a fickóra.
Miről beszélsz?
Szorult a hurok. Találtam kiutat.
Miért nem hagytad békén a nőt?
Mert ellenünk fordult volna a közönség.
Miután rám szállt, le kellett gyűrnöm.
Mit aggodalmaskodsz?
Megkaptad tőlem a monogramot,
te meg elkezdtél szellemet idézni.
Molly, ugyanazt a produkciót láttuk?
Álló ovációt kaptunk. Mikor volt ilyen?
A mentalizmus során
úgy néznek ránk, mint a cirkuszi kutyákra.
De ez más volt. Hagyjuk benne a műsorban!
Az a nő egy asztalnál ült az öregemberrel,
és láttam már itt korábban.
Mikor?
Hé, jampi!
Valakik szeretnének találkozni önnel.
Köszönöm.
- Ők azok. - Honnan tudod?
Csak ők lehetnek.
Nem fogadom őket.
De, igen.
Beszélsz szegény öreggel, akit lóvá tettél.
És elmondod neki az igazat.
Jó, az igazat.
És lezárod.
Lezárom. Boldog vagy?
Nagy show volt. El kell ismerned.
Nem akartam megvárakoztatni.
Mr. Carlisle, semmi probléma.
Charles Kimball vagyok.
Bíró.
Szeretném felkérni egy privát konzultációra.
Charles, megengedi?
Charles...
Az, amit ma átélt...
Kétszeres árat fizetek.
Nem ez a lényeg.
Az a helyzet...
Ő magával van?
Megkért, hogy mérjem fel magát, mielőtt megbízza.
Nem vállalunk privát konzultációt.
Molly, kérlek!
Mr. Carlisle bocsánatkérést vár.
Mégis miért?
Jó kis műsor kerekedett belőle, köszönjük.
Mit keres? Megnyugvást?
Igen.
Azt hiszem, ebben segíthetünk.
Stan!
Megteszem.
Most az egyszer.
Köszönöm. Mr. Carlisle, köszönöm!
Tessék, Charles!
Itt az enyém.
Ez itt az otthoni címem.
Szerdán fél ötkor.
Ott leszek.
Köszönöm, Mr. Carlisle. Kisasszony!
"Dr. Lilith Ritter. Pszichoterapeuta."
Egy doki. Ezt nevezem!
Jó estét, Joseph! Adna aprót?
Hogyne.
- Köszönöm. - Tudom, dühös vagy.
Naná, hogy tudod.
Gondolatolvasó vagy.
- Spiritiszta. - Molly!
Miért mentél bele?
Ez minden vágya. Mit mondtam volna?
Hát nemet!
- Mit csinálsz? - Telefonálok.
Telefonálj a szobából!
Menj innen!
Engedek fürdővizet. Gyere fel, mielőtt kihűl!
Szerintem megkopaszthatnánk az egész várost.
Rendesen megkopaszthatnánk az egész várost.
Szerintem rendesen megkopaszthatnánk az egész várost.
Mr. Carlisle, fáradjon be!
Nincs nagy nyüzsgés.
Nem hallotta?
Háborúban állunk.
Tudok róla.
Honnan tudta, hogy én vagyok az?
Mi szél hozta?
Adott névjegykártyát, nem?
Hát így állunk!
Nem kérek, soha nem iszom.
Mikrofonok?
Bizony. A magnetofonhoz.
Ezt felveszi?
Nem.
De megvan a technika, hogy felvegyem a pszichoanalízises üléseket.
Kicsit kifinomultabb, de simlis,
ahogy én is.
Erről volna szó?
Honnan tudott a pisztolyról?
Gyorsan felmérem a célszemélyt,
és hogy mit akar.
Célszemély volnék?
Mit akarok?
Észrevetetni magát, ahogy mindenki más is.
Csak ennyit?
Rájönni mások vágyaira, rátapintani fájó pontokra.
Egészség, szerelem...
Kitalálni, mitől félnek, és pénzt csinálni belőle.
Csak nem szabad túlzásba vinni.
Érdekli, honnan tudtam a pisztolyról?
A szemkötőt a drámai hatás miatt vettem le,
hogy lázba hozzam a közönséget,
és hogy lássam a kéztartását.
Előrebillent a karja, a súly miatt.
És a bal kezében volt. Jegygyűrű sehol.
Vagyis nincs férjnél.
Jár szórakozni, a Copába,
azaz van pénze,
de felteszem, füstösebb helyekre is jár.
Tudom, hol sározhatom be a szoknyámat.
Egyedül él.
Nincs otthon férfi.
Kell pisztoly,
de úrihölgy, nem ormótlant választ,
hanem kisebbet, .22-est, .25-öst,
négy-hat lövetűt.
És szereti a szépet, szóval nikkelezettet, elefántcsont markolatút.
De az anyámról is beszélt.
Miért?
Mindig vannak gondok anyucival.
Meg apucival.
Értem.
Az Élektra-komplexusra utal?
Nem tudom, mi az.
De nem olyan nehéz kiismerni magát.
Ha olyan könnyű kiismerni, miért jött el hozzám?
Az a bíró nagy névnek számít a városban, nem?
Mármint Kimball? Az egyik legnagyobbnak.
A páciense?
Apám barátja.
Összeszűrték a levet?
Mégis miért kérdez ilyet?
Valamivel sakkban tartja őt.
A neje a betegem.
Érdekes nő az a Felicia.
Próbálta már a pszichoanalízist?
Nem tudnék miről beszélni.
Egyszerű. Mire gondol?
- Most? - Most.
Önre.
Rám?
- Miért? - Közelebb jöhetne.
Hogy jól megnézhessem.
Szóval ezért jött?
Hogy engem vizslasson?
Nem, csak szerintem rendesen megkopaszthatnánk az egész várost.
Együtt?
Ha elárul valamit a bíróról,
vagy egy másik nagykutyáról,
abból profitálhat.
Azt hiszi, kínálhat valami nagyot és izgalmasat?
Ebben a világban csak a dohány számít, és ezt maga is tudja.
Legyen!
Elárulok valamit.
De mondja el az igazat!
Miről?
Magáról.
Megosztom magával az információkat,
maga pedig felfedi az igazságot.
És ne hazudjon!
Tudni fogom, ha hazudik.
Tényleg?
Kezdje!
Kimball elvesztette a fiát.
Az egyetlen gyermekét.
Juliant.
Huszonhárom éves volt.
Ne írjon le semmit!
Ez nem egy vurstlis trükk.
Nem hagyhat nyomokat.
Oké. Értettem.
Julian Felicia akarata ellenére katonának állt,
és meghalt a senki földjén.
Ezt tudom használni.
Hölgyeim és uraim, nagyon szépen köszönjük!
Miss Cahill!
Sajnálom, hogy nem jelentkeztem.
Aha. Miután egész ősszel nem hívtál, azt hittem...
Tudom, ne haragudj!
Nem akartok meglátogatni minket, mielőtt télire bezártok?
Molly!
Minden rendben? Csak ez érdekel.
Jól vagyok, a lehető legjobban. Minden klassz, Bruno.
Most le kell tennem, de hiányoztok.
Csókoltatom az őrnagyot. Meg Zeenát.
Mindenkit.
Átadom.
Hogy akarja csinálni a nagys'asszony?
Doktornő.
Feküdjön le, kérem!
Inkább csak ülnék, ha nem baj.
Fekve sokkal mélyebbre juthatunk.
Kezdjük azért ülve.
Amikor itallal kínáltam,
azt mondta, soha nem iszik.
Mert nem is.
De büszkeségi kérdést csinált belőle.
Elvehette volna, és nem iszik,
vagy mondhatta volna, hogy most nem, és félreteszi.
De azt mondta, nem kér, soha nem iszik.
Egy mentalista nem piál,
folyton résen kell lenni.
Munka közben mindig.
Most is résen van?
Én mindig résen vagyok.
Az édesapja ivott?
Tízéves voltam, amikor leszokott.
De előtte?
Előtte nyilván, most mondtam, hogy leszokott.
Amikor kitöltöttem a whiskey-t,
összerezzent.
Miért?
Tényleg?
Igen.
Erről nem kell magával beszélnem.
Az igazságot! Kezet ráztunk.
Nem tetszett a szaga, ennyi.
Jó messze állt tőle.
Fura szaga volt.
- Hogyhogy? - Mint a metil-alkoholnak.
Már ivott metil-alkoholt?
Nem, dehogy, én soha.
Soha?
Már megint ez a szó.
Kérem, feküdjön le!
Kérem!
Ismertem egy fazont.
Benyakalta a metil-alkoholt, és feldobta a talpát.
Most éppen mire gondol?
Magam sem értem.
Csak nyugodtan.
Zongorákra.
Fejtse ki!
És anyámra.
Ő zongorázott?
Hogy jön ez most ide?
- Ivott? - Néhanapján, mint mindenki.
Kivéve önt.
Soha nem iszik.
Az édesanyja gyönyörű volt.
Én annak láttam.
Ki zongorázott, Mr. Carlisle?
Egy Humphries nevű tag.
A szüleim barátja volt.
Kabarés.
Hány éves volt a férfi a vurstliban? Aki meghalt.
Mit mondott, hogy hívják?
Nem mondtam... Szerintem nem...
Pete.
Honnan szerezte Pete az alkoholt?
Én adtam neki.
De véletlen volt.
Véletlen?
Milyen viszonyban álltak?
- Felnézett rá? - Nem mindenért.
Szerintem megvetette.
Nem tudom.
Volt egy nagy sansza, de elpackázta.
Tanult valamit Pete-től?
Igen.
Idősebb volt, nemde?
Akár az apja is lehetett volna.
Szerintem elég lesz.
Nem dadogott kiskorában?
Nem.
Látok egy kis önkéntelen mozgást.
Finoman fel-le mozgatja a fejét.
És Humphries...
Nem bántalmazta magát gyermekkorában?
Hallgasson már!
Semmi baj. Válaszoljon!
Elcsábította anyát,
mert apám nem volt elég férfi, hogy megakadályozza.
Nagy szentfazék volt.
És zagyvaságokat hordott össze a túlvilági boldogságról.
Maga mit csinál?
Szélhámos vagyok, tudom.
Pénzért mindent. Érti?
Nem hasonlítok apámra, és soha nem is fogok.
Soha.
Ismét ez a szó.
Ezen még dolgozunk.
Az eltűnéses mutatványt tökéletesíti.
- Nem áll le. - Az lesz a fő attrakció.
Egy kis útravaló!
Meghívtam őket, baj?
Miért lenne baj?
Helló, Stan!
Gibtownba megyünk,
és beugrottunk a barátainkhoz.
George!
Ettetek már?
Csak ittunk.
- Rendeljünk! - Máris.
Meddig maradtok?
Nem sokáig.
Jól van. Mehet?
Az az!
Így kell ezt!
Jól megy a sorotok.
Ugyanaz a svindli, csak más a hacuka.
És...
Ne add a szellemidézőt!
Ezért hívott ide?
Mi? Nem. Nem mondta el. A kártyából olvastam ki.
A balekokat etesd ezzel!
Jól van. Csináld te!
Csak három lap, pikk-pakk megvan.
Benne vagyok.
Bukás.
Közelgő veszély.
Sürgető döntés.
Stanton, ez az utolsó kártya.
Az elrendelés.
Ha kirakod, megtudod, hogy mi vár rád.
Az Akasztott ember.
Fejjel lefelé van.
De még mindig van választásod.
Te magad mondtad,
hogy nincsen rossz kártya.
Az a kérdés, mit teszel vele.
Így már jó.
Megoldottam.
Koncentráljon erre a képre!
Rendben.
Nagyon-nagyon szerette önt.
Ezt világosan érzékelem.
Noha azért időről időre összezördült önnel.
Hát, ez igaz. Előfordult.
- Megérinthetem a fényképet? - Hogyne.
Úgy szorosabban tudok hozzá kapcsolódni.
Hirtelen halt meg.
De szeretné, ha tudná, hogy nem szenvedett.
Szeretné, ha tudná,
mennyire, de mennyire bántja őt
a tudat, hogy hiányzik maguknak...
Azt mondja, hogy...
Azt mondja, tudnia kell,
méghozzá teljes bizonyossággal, hogy idővel újra együtt lesznek.
Most itt van?
Itt van velünk? Tudok vele beszélni?
Beszéljen!
Amikor elmentél...
magaddal vittél mindent, ami jó volt az életben.
Apád akarta, hogy bevonulj, én elleneztem.
De mégis én vagyok az, akinek nem maradt semmije.
Igen.
Itt van az ötórás.
Nincs is ötórásom.
Pedig van itt valaki.
Doktornő!
Mr. Carlisle!
Az mi?
A maga fele. Osztozzunk! Fifti-fifti.
Nem érdekel. Megkaptam, amit akartam.
Látnia kellett volna őket.
Jézusom!
Erről fognak beszélni, amíg él a bíró.
Valahányszor elmesélik,
egyre jobb lesz a sztori, egyre vadabb.
Igyunk akkor a sikerre!
A bíró beajánlott
egy barátjának.
Kinek?
Nem mondta, de talán belemegyek.
Mondja csak, van itt széf?
Van hát.
Ezt tegye el! Nem akarom, hogy Molly tudjon róla.
Legyen itt néhány napig.
Ha meggondolja magát, elosztjuk fifti-fifti.
Ha nem, megtartom.
Alig ismer engem.
Jól ismerem magát.
Tudom...
hogy sötét lelkű.
Azért tudom, mert...
én is az vagyok.
Igazán?
Igen.
Az alakját kérdezed.
És két ujjal?
A színét.
Ügyes vagy.
Túl szigorú vagyok.
Nem, igazad van.
Pihenned kéne.
Azt csinálunk, amit akarsz.
Elmehetünk táncolni?
- Persze! - Stanton Carlisle-t telefonon keresik.
- Amit akarsz. - A folyosón.
A fellépés után elmegyünk.
Én belehalok ebbe, Stan.
Szeretlek.
Igen?
A férfi, akinek Kimball be akarja mutatni, Ezra Grindle.
Grindle is a páciensem volt. Egy rövid ideig.
Teljesen kiszámíthatatlan.
Hogy áll dohánnyal?
Dúsgazdag. Nagy hatalmú ember.
És rettentően zárkózott.
Ha ujjat húz vele, megütheti a bokáját.
Igen csúnyán.
Mitől akad horogra?
Kabátot, kalapot, kesztyűt a pultra!
Zsebeket kiüríteni!
Se ceruza, se toll, se kulcs,
se cigaretta, se öngyújtó.
Kezet fel!
Felém néz!
Az órát és a gyűrűt!
Hol a jómodora?
Micsoda?
Mondja, hogy "kérem"!
Kérem.
Mr. Carlisle!
Ezra Grindle vagyok.
Adja a zakóját!
Kérem!
Kerülöm a nyilvános helyeket,
ezért hálás vagyok, hogy idefáradt.
Egy ilyen tehetség!
Milyen kedves!
Ne szokjon hozzá!
Foglaljon helyet!
Ez meg mi?
Egy általunk készített poligráf.
Tudja, mi ez?
Hazugságvizsgáló.
Engem fognak vizsgálni?
Valahogy így gondoltuk.
Figyeljük a vérnyomását,
a verejtékezést, az önkéntelen izomrándulásokat.
Nem lelkesedem az ötletért.
Korábban jó pár sarlatánnal volt dolgunk.
Mindig intézkedtünk.
Emelje fel a karját, kérem!
Nem hiszem, hogy ez szükséges.
Vigyázzon a nyakkendőmre!
- Rendben. - Köszönöm.
És ha megbukom?
Ne szaladjunk előre!
Egyszerű kérdéseket teszek fel, hogy legyen viszonyítási alap.
Rövid mondatokat mondjon, az ön által vélt színtiszta igazságot!
A színtiszta igazságot.
Az menni fog.
Tehát
törekedjen tömörségre!
Hogy hívják?
Stanton Carlisle.
Milyen évet írunk?
1941-et.
Helyes.
Milyen nap van ma?
Azt hiszem, szerda.
Ki az Egyesült Államok elnöke?
Roosevelt.
Kiváló!
Törekedjen tömörségre!
Maga igazi médium?
Igen, az vagyok.
Gondolatolvasó?
Igen, az vagyok.
De sok függ a körülményektől.
Tömören!
Válaszoljon tömören!
Jól van. Kapcsolatban áll a túlvilággal?
Mielőtt folytatjuk...
Érzékelek egy jelenlétet a helyiségben.
Itt és most.
Egy nő van a körünkben.
Követeli... azt követeli...
hogy beszélhessen valakivel.
Velem szeretne beszélni?
Vagy vele?
Önnel, Mr. Grindle.
De nem...
Már sok-sok éve halott az illető.
De volt egy...
Igen, kioltottak egy életet.
Egy gyermek volt. Egy csecsemő.
Elvetette vele, igaz?
Folytassam?
Ne!
Nem szükséges.
Fáradjunk az irodámba, uraim!
- Azt mondta, finomítanak a gépen. - Igen.
Nem sikerült rendesen?
- Nem... - Ezra...
Két igaz volt, és két hamis.
Elég!
Abban a klubban találkoztál vele.
Honnan tudhatta ezt? Honnan?
Hát...
bekapta a horgot.
Mindennek ellenére.
Jó nagy szervezete van.
És majd felhívja magát?
Arra mérget vennék.
Valódi pénzt hagytam az asztalon.
Pénzt csak pénzért kap az ember.
Áruljon el róla valami valódi információt!
Nem. Felejtse el!
Sejtettem.
Egyedül tőlem kaphatta az eddigieket is.
Ha maga hibázik,
együtt bukunk.
Ne aggódjon, majd megoldom.
A pasast
beszippantotta a szellemvilág.
Magának nincs félnivalója.
Grindle bármit bevesz.
Magát nem hozzák ezzel összefüggésbe.
Annyit azért tudnia kell...
hogy ha rossz emberek orrolnak meg magára,
nagyon gyorsan elfogy maga körül a levegő.
Mi történt magával?
Az élet.
Az élet történt velem.
A páciens Ezra Grindle.
Negyedik terápiás ülés.
Egyedül vagyok.
Tévelygek.
Nem találom a helyem.
Minden, amit kapok, üresnek tűnik.
Ezt kifejtené, kérem?
1901 májusa.
Akkor láttam őt utoljára élve.
Nem is tudtam...
Doris Mae Cable.
Nem jelentkeztem érte.
Kérném a megmaradt tárgyakat!
Az tönkretett volna.
Szóval a szerelmem
jelöletlen sírban végezte.
Hálásan köszönöm!
Megvagy!
Érdekelt, milyen a benyomása róla.
A lányról, akit a vizsgálat során érzékelt.
Nem láttam őt.
Nem öltött testet.
Értsem úgy, hogy volna rá esély?
Nagyon rövid ideig tartott, Mr. Grindle.
Szólítson Ezrának!
Mélységes szomorúságot és fájdalmat érzékeltem.
Szerette önt.
És a fiút is. A kis magzatot.
Fiú volt?
A lány velem van?
Sosincs messze.
Ez a hely fontos önnek? Ez a park.
Igen. A lány emlékére építtettem.
Látja az utakat és a padokat?
Imádta volna.
Imádja.
Érzem.
Ezra, barátom,
a lány valamit közölni akar velem.
De nem tudom kihámozni.
Néha zavaros üzenetekkel kommunikálnak.
D betű.
Dorrie? Ugye Dorrie?
Látni akarom...
Muszáj újra látnom.
Kerül, amibe kerül. Kérem...
- Idézzem meg? - Igen.
Van róla fogalma, mi kell ahhoz, hogy ez megtörténjen?
Tízezer dollárt fizetek minden egyes alkalomért.
Mr. Grindle!
Nagy bűnei vannak.
Keményen kell dolgoznia.
Spirituálisan.
Hogy legalább esélye legyen látni vagy érzékelni őt.
Figyeljen! Annyi pénzem van, mint a pelyva.
De nincs reményem.
Azt hiszi, megvásárolhatja?
Hát...
már ne haragudjon...
de tudom, hogy igen.
Biztos, hogy el tudja játszani a hölgyet?
Molly?
Keményebb, mint én.
Este csináljuk.
Letérdeltetem Ezrát, hogy imádkozzon,
és ne mozogjon.
Vér. Legyen véres a lány keze és ruhája!
Minél felkavaróbb a látvány, Ezra annál kevésbé veszi jól szemügyre.
Nem tarthat vissza semmi.
Ránk.
"Kedves anya és mindenki!
Ezt a vidámparkból küldöm.
Egy Ezra nevű fiú hozott el ide.
Mint látjátok, elkészíttette a fotográfiámat.
Mondd meg papának, hogy hiányzik, és öleld meg a kis Jennie-t a nevemben!
Hamarosan újra írok. Ölel: Dorrie."
Nem is adta fel.
Hogy érted?
Pár napra rá meghalt.
Ekkor írt utoljára, de nem adta postára.
Nem, de nem ezért mutattam meg.
A családja nem is látta.
Nézd! Kire hasonlít?
Nézd az arcát!
Ez te vagy.
Téged idézlek meg a szeánsz során.
Engem ne, Stan!
Vehetünk egy ruhát, hosszú fekete parókát,
és megcsináljuk a frizurát.
Grindle könnyít a lelkén, hogy megbocsásson magának.
Amennyire tudom,
a prédikátor is ezt csinálja vasárnap.
Kimball-lal már bejött.
Megmentette a házasságukat.
Tényleg szerette ezt a lányt, Stan.
Ezt te is látod, nem?
Rengeteget szenvedett szegény.
Adhatnánk neki némi reményt.
Azt tedd el!
Látni akarja magát.
Nem csodálom.
Jöjjön be, igyon meg egy kávét!
Kint ülne a hóban?
Nem harapok.
Tejszínnel issza?
Anélkül.
Akárcsak én.
Nem tudom, miért vesződik magával.
Maga egy piti alak.
És sunyi.
De mondok valamit.
Grindle fontos nekem.
Sokkal tartozom neki.
Ha van esze magának,
ettől megijed.
Azt mondja,
maga hazudott neki.
Álnevet használt, és otthagyta a holttestét...
Ezra, ne törje meg a kört!
Látni akarom, hadd beszéljünk!
Türelem...
Kapott tőlem egy vagyont!
Felmutathatna valamit.
Eddig csak bűntudatot keltett.
Nem érdekel ez a sok kibaszott történet arról, hogy mit csináltam!
Tudom, hogy mi a faszt...
csináltam.
És hogy mit csinálok, ha még sokáig folytatja ezt.
- Hogy érti? - Jöjjön!
Majd megtudja, barátom.
Maradj itt, és gyakorolj!
- Nem tudsz több időt kérni? - Nem.
- Jó ötlet ez, Stan? - Igen. És nincs több időnk.
Vedd fel a parókát és a ruhát!
Így kell állnod.
A karod a tested mellett, a tenyered kifelé néz.
Oké?
Hová mész?
Előkészítek mindent.
Szeretlek.
Charles!
Gondolkoztam azon,
amit Mr. Carlisle mondott.
Azon, hogy újra együtt lehetünk Juliannel.
Emlékszel?
Igen, szerelmem.
Julian!
Molly!
Drága Stan!
Molly!
Amikor ezt olvasod, már úton leszek kelet felé.
Nem teszem meg, amire kértél.
Nem megy.
Szerettelek, ahogy tőlem telt, amennyire csak lehet.
De most már tudom, hogy ez sose lesz elég.
A benned tátongó űrt
én nem tudom kitölteni.
Nehéz ezt elfogadni.
De bármennyire fáj is az igazság, nekem fontos.
Talán egyszer neked is az lesz.
Molly.
Baszd meg!
Molly!
Én vagyok.
- Azt hittem, elmentél. - Hagyjál!
- Várj... - Hagyj már békén!
Molly!
- Hová mész? - Nem érdekelsz.
Olvastam a leveled, és értem.
Beszéljünk róla, jó?
- Olvastad? Helyes! - Nézd...
Bűzlesz a piától, szállj le rólam!
- Hé! - Molly!
Már nem vagyunk egy pár.
Már jó ideje nem vagyunk.
Nem tudom, kivel találkozgatsz titokban, de velem nem kefélsz!
Fogadok, hogy azzal a rideg picsával.
Biztos előkelőnek tűnik,
de nem az, ahogy te sem!
Molly!
Ki akartam babrálni vele,
hogy hagyjon a spiritizmussal.
- Ezért titkolóztam. - Muszáj ezt?
Ne pofázzon bele!
Ez lesz az utolsó, ígérem.
Aztán mindennap karácsony lehet.
Persze, az egész világ, és benne minden.
Félek, Stan.
Én is félek, Molly, minden áldott nap.
Néha annyira, hogy alig kapok levegőt.
De küzdök ellene, küzdök.
Ezért vagyok még életben.
Néha az ember nem érzi, hol a határ.
És én átléptem.
Molly, engem mindenki elhagyott, ne hagyj el te is!
Kérlek!
Kérem az órád!
Ha leráztam Andersont, odavezetem Ezrát a padhoz.
A nyitott kapuhoz.
Nyolckor, Molly.
Se előbb, se később.
Bemész a kapun, és megteszel 20 lépést.
Oké?
Amikor meglát, letérdeltetem,
hogy imádkozzon.
Miután behunyta a szemét,
te eltűnsz, és végeztünk.
Ennyi.
Értem.
Helyes.
Emlékszel arra a trükkre?
A testemen végigcikázó áramra?
Tudod, hogy bírtam ki?
Eleinte az izmaim napokig görcsben álltak,
és nagyon fájt.
De aztán próbáltam elhitetni magammal, hogy nem is érzem.
Próbáltam eltompulni.
De mindig egyértelmű volt a pont, amikortól nem bírtam tovább.
Amikor besokalltam.
Most besokalltam.
De ott leszek nyolckor, megteszem, amire kértél.
Lehet, hogy a dolog természete miatt
jobb volna, ha kettesben lennénk.
Hagyjon magunkra!
Biztosan, uram?
Igen, biztosan. Nem lesz gond.
Hinnie kell benne.
Menjünk végig az úton!
Winston Churchill ígéretet tett rá,
hogy a britek haladéktalanul hadat üzennek Japánnak
az amerikaiak és japánok közötti háború kirobbanásakor,
ezért hamarosan bejelentés várható.
Nem hibáztatom magát.
Szeretném, ha tudná.
De szerintem menjünk inkább be.
Arra kért, hogy tisztítsam meg a lelkem a bűntől.
Így igaz.
Nem tettem meg.
Akkor majd most.
Megtisztítja a lelkét, és a bocsánatát kéri.
Olyasmiket tettem, amikről sose beszéltem.
- Neki beszélhet. - Nem tudok.
- Hunyja be a szemét! - Nem megy.
Ne mozogjon!
Ne kényszerítsen erre!
Mondja el neki!
Dorrie.
Dorrie...
Az az!
Az évek során...
sok fiatal nőt bántottam.
Nem tudom, miért.
Próbáltalak téged meglelni bennük,
vagy a lelkemre telepedő dühtől akartam szabadulni.
Nem tudom.
Mit csinált?
Nem tudom.
Bántottam őket...
Bántottam őket.
Dorrie!
Uramisten, ott van!
Hát ott van!
Önök a Buffalói Rádió műsorát hallgatják.
Rendkívüli hírek miatt megszakítjuk adásunkat.
Charles Kimball bíró és a felesége, Felicia Kimball
ma életét vesztette.
A feleség megölte a férjét, majd magával is végzett.
Ügyes volt. Ne menjünk közelebb!
Térdeljen le, és imádkozzon!
Megkérjük...
Eresszen! Dorrie!
Ne, Ezra!
Dorrie!
Stan, nem megy.
- Nekem ez nem megy! - Ne, Dorrie!
Eresszen el!
Dorrie!
Sajnálom.
Mi ez?
- Ki maga? - Jól van.
Eressze el a kezét!
Ki ez a...?
Eressze el a kezét!
Maga mocskos gazember!
Maga senkiházi!
El fogom taposni magát!
Magát és ezt a kurvát!
Anderson!
Stan.
Stan!
Jaj, istenem!
Menj a kocsihoz!
Gyorsan!
Uram!
Ülj át!
Mit csinálsz, Stan?
Jézusom! Mit tettél, Stan?
Miért csináltad ezt? Stan!
Stan!
Ki a kocsiból, Molly!
Azt fogják hinni, hogy valaki ellopta a kocsit.
Nem mehetünk a szállodába.
Hallgass!
Fogd be!
Meg akartak ölni minket!
Molly...
Molly!
Nincs rád szükségem!
Nincs rád szükségem, Molly!
- Látta bárki, hogy idejöttél? - Nem.
Ugye nem ültél taxiba?
A taxis emlékezett volna rám. Gyalog jöttem.
Elszúrta az az átkozott cicababa. Pedig majdnem sikerült.
Itt van az egész.
Vidd el!
Van még pár órád?
Ne pánikolj!
Nem.
Jobb, ha indulok.
Oké.
Szeretlek, Stan.
Mit mondtál?
Túlzásba vittem?
A páciens: Stanton Carlisle. Utolsó terápiás ülés.
Várjunk, mit csinálsz?
Mind egydolláros!
Hol a dohány?
Mire céloz, Mr. Carlisle?
A pénzre! Elvetted!
Értse meg,
ezek a téveszmék csak megerősítik a kórismét.
Te kibaszott hibbant kurva!
Kitálalok, hogy mit csináltunk.
Mégis mit? Halljam!
Együtt csináltuk.
Ne haragudjon, Mr. Carlisle,
de találkoztunk az irodán kívül máshol is?
Állj le! Mit csinálsz?
Időpont nélkül jött.
A titkárnőm engedte be.
Mindent elkövettem,
de úgy tűnik, áttétel alakult ki irányomban.
A szeretőjének és az anyjának tekint.
Próbáltam elkerülni, hogy felizgassa magát.
Úgy tűnik, sikertelenül.
Elég egyértelmű a dolog szimbolikája, Mr. Carlisle.
Nagyon furcsa viszonyt alakít ki idősebb férfiakkal.
Ott van például Ezra Grindle.
Vagy az a férfi, akit állítólag megölt a vurstliban.
Miért?
Miért csinálod ezt?
Téged nem érdekel a pénz.
Borzasztó nagy csalódást okoztál.
Nem, tényleg nem érdekel a pénz.
De neked az a legfontosabb, nem igaz?
Te egy utolsó senki vagy.
Nem te vered át az embereket.
Ők verik át magukat.
Azt hiszed, jóval az átlagember felett állsz?
Csak egy proli vagy szép fogsorral.
Azt hitted, uralhatsz, Stan?
Hogy te milyen ostoba vagy!
Nem tudod értelmezni a jeleket.
Nem tűnt fel, hogy nehéz a retikülöm?
Most már van elég hatalmam, Stan?
Igen, biztonsági szolgálat? Segítsenek!
Van itt egy férfi!
Egy páciensem.
Jöjjenek azonnal!
Ugyan már, Stan!
Azt hiszed, elakad tőled a lélegzetem?
Jól van, doktornő?
Túlélem.
El kell indítanom.
Jól van, zárja be!
Mindig is gyűlöltelek.
Hé! Nincs több tarhálás!
Mostantól fizetsz a piáért,
vagy takarodj!
Igen?
Fogd rövidre, dolgom van.
Tetszik?
Egy tönkrement vurstlistól vásároltam.
A rádiót is.
Megölte az anyját szülés közben.
Énok.
Pajtás, ez egész jó sztori.
Énok.
Szóval mi kéne?
Kérem, nézze el a rongyos ruházatomat!
Kissé rám járt a rúd mostanában.
De van egy produkcióm,
ami biztosan értékes lehet az ön számára.
Vurstlis voltál, ha?
Két éven át vittem egy mentalista számot.
Napi két fellépés.
Teltházzal.
- Mentalizmus? - Igen, uram.
Sajnálom, pajtás. Talán egy másik helyen, de nálunk nem.
Ha megengedi, tartok egy kis bemutatót.
Jézus! Árad belőled a pisaszag.
Nem veszek fel piásokat. Tágulj innen!
Hordd el magad!
Istenem! Várj! Tudod, mit?
Legalább mi, vurstlisok tartsunk össze! Igyunk! Ülj le!
Nem kedvelem a mentalizmust.
Kiment a divatból.
Manapság mindig valami új kell.
Valami szenzáció.
Egyébként most beugrott valami.
Egyetlen olyan munkám van, amiben kipróbálhatnád magad.
Nem nagy szám, és nem könyörgök, hogy vállald el, de azért valami.
Ételre, italra nem lenne gondod.
Lenne hol aludnod. Néhanapján ihatnál.
- Mit mondasz? - Nagyszerű!
Nem nagy szám, de legalább meló, igaz?
De persze csak átmenetileg.
Amíg nem szerzünk egy igazi rémlényt.
Tudod, mi az a rémlény?
Szóval mit szólsz?
Megbirkózol a feladattal?
Uram...
Én erre születtem.
RÉMÁLMOK SIKÁTORA
Magyar szöveg: Gáspár Bence